Avioanele poloneze și aliate au fost ridicate de la sol după ce rușii au atacat Ucraina cu rachete, a anunțat Comandamentul Operațional al forțelor armate poloneze, potrivit Sky News.
"Avioanele poloneze și aliate operează în spațiul aerian polonez, ceea ce ar putea duce la creșterea nivelului de zgomot, în special în partea de sud-est a țării", au anunțat polonezii pe platforma X.
Partea de sud-est a Poloniei se învecinează cu Ucraina. O operațiune asemănătoare a avut loc pe 24 martie în timpul unui atac cu rachete și drone asupra vestului Ucrainei.
(sursa: Mediafax)